ФИЛИП ПАРАМОНОВИЧ ГОВОРОВ

А

кадемик проф. др Филип Парамонович Го­во­ров **(Philip Paramonovich Govorov), доктор тех­ничких наука,** рођен је 22. новембра 1948. го­ди­не у Измаилу, Одешка област, Укра­ји­на. Дипло­ми­рао је 1971. на Политехничком ин­сти­ту­ту у Оде­си, пост­дип­ломске студије завршио 1981. на Укра­јин­ском по­литех­ни­чком институту, а докто­ри­рао 2001. на Харковској националној академији урбане еко­но­мије (при­вре­де), специјализованој за изуча­вање раз­них обла­­сти привреде у градовима. Као про­фе­сор ра­дио је на кате­драма за електро­снабди­јевање гра­до­ва и за технику освјет­љења и изворе свјетлости на Хар­ков­­ској нацио­налној ака­демији урбане еко­но­мије.

У оквиру својих научних истраживања бавио се архитектонским, меди­цинским и биолошким ас­пек­тима освјетљења и ком­плексом свјетлости и бо­ја градова, те значајнијим факторима развоја ту­ри­стичке при­в­реде. Био је шеф Одјељења за ен­ер­гију и изворе Академије наука за високо об­ра­зо­вање Укра­јине, а 2008. изабран је за пот­пред­сједника ове научне институције. Основао је украјински Национални комитет за освјетљење. Члан је Интер­националне комисије за освјетљење од 2010. године. Течно говори руски, ње­мачки и бугарски језик.

Активно је радио на успостављању сарадње са стручњацима из области ел­ек­тричне енергије са техничких факултета из Украјине, Русије, Бугарске, Пољ­ске, Румуније, Чешке, Србије, Њемачке и других држа­ва.

Покренуо је часопис „Свјетлост и моћ”, први часопис у Украјини на тему освјетљења. Један је од организатора прве међународне конференције из ове обла­сти у Ук­ра­јини. Главни је уредник часописâ „Светотехника и элек­тро­энергетика” и „Світлолюкс” и члан редакција научностручних часописа „Энер­­гетика, Энергоаудит, Энергосбережение”, „Энергетика и электри­фи­ка­ция”, „Вестник ХПИ” и др.

Објавио је двије монографије, четири приручника и преко 490 научних и струч­них радова. Аутор је три­десетак проналазака. Излагао је на бројним научним скуповима по свијету.

Добитник је више награда за допринос науци и истраживању, међу којима су „Јарослав Мудри” и „Владимир Велики”.

За иностраног члана Академије наука и умјетности Републике Српске иза­­б­ран је 9. децембра 2011. године.